Tonko Maroević hrvatski je akademik, pjesnik, esejist, prevodilac, istoričar umjetnosti, istraživač savremene umjetnosti, autor brojnih monografija, te likovni i književni kritičar. Diplomirao je 1963. godine komparativnu književnost i istoriju umjetnosti na Filozofskom fakultetu u Zagrebu, a titulu doktora nauka stekao je 1976. godine odbranom doktorskog rada sa temom *Likovna umjetnost u hrvatskoj književnosti od moderne do danas*. Bio je i potpredsjednik Matice hrvatske i njen urednik za književnost. Dobitnik je brojnih nagrada i priznanja. Od 2011. godine bio je dopisni član Slovenačke akademije nauka i umjetnosti, a od 2015. godine inostrani član Crnogorske akademije nauka i umjetnosti. Akademik Tonko Maroević je bio učesnik brojnih naučnih skupova i tribina u Crnogorskoj akademiji nauka i umjetnosti. Napisao je knjige pjesama: *Primirje, Slijepo oko*, *U koži i iz kože*, *Baffonerije*, *Motiv Genoveve*, *Trag roga, ne bez vraga*, *Sonetna struka*, *Četveroručno*, *Black & Light*, *Posvetoljubivo*, *Drvlje i kamenje;* knjige kritika i studija: *Polje mogućeg*, *Dike ter hvaljenja*, *Zrcalo adrijansko*, *Klik, Borgesov čitatelj*, *Napisane slike*, *Slikanje i slikama predgovaranje*, *Družba da mi je*, *Skladište mješte sklada*. Objavio je dvadesetak likovnih monografija posvećenih savremenim likovnim umjetnicima (od Bakića do Šuteja).